Hasiera » I. liburukia » 2. Bigarren errepublika Azpeitian: garai berri baten hasiera » 2.3. Autogobernuaren defentsa\n← 2.2. Krisi ekonomikoa eta «klaseen arteko borroka» Azpeitian\n3. Gerra zibila hasi zenetik Azpeitia erori zen arte →\nNolabaiteko burujabetza berreskuratzea ahalbidetuko zuen estatutua lortu, eta euskal herritarren eskubideak eta askatasunak defendatzeari lotuta egon zen euskal udalen udal-politika neurri handi batean. 1931n, Bigarren Errepublikaren aldarrikapenak itxaropen handiak sortu zituen euskal gizartearen zati handi batean, Foruak indargabetu eta Hego Euskal Herrian legedi juridiko eta instituzional espainiarra ezarri eta handik mende batera.\nIkusi dugu lehenago, nola errepublika-garaiko lehen Udala eratu baino egun bat lehenago, kargua uztera zihoan Udalbatzak autodeterminazioaren eta Euskal Errepublika eratzearen aldeko adierazpen bat onartu zuen. Adierazpen horrekin bat egitea izan zen 1931ko apirilaren 17an 29. artikuluaren bidez eratutako Udalbatzak hartutako lehen erabakia, eta tokiko hamasei ordezkariek aho batez babestu zuten berrespen hura. Maiatzaren 12an Azpeitiko Udalak bat egin zuen autonomia-estatutua lortzearen aldeko mugimendu asanbleario eta munizipalistarekin, eta Casto Orbegozo alkatea izendatu zuten «Udalen Batzar Orokorren» ordezkari eta alkateen batzorde iraunkorreko kide, Getxoko, Laudioko eta Zangotzako alkateekin batera(*).\nLizarrako estatutuari buruzko prentsako berriak.\n(Koldo Mitxelena / Hemeroteka digitala).\nEkainaren 11n Gipuzkoako udalerrien batzarra egin zuten Azpeitian, eta Eusko Ikaskuntzak idatzitako «Euskal Estatuaren Estatutu Orokorra» izeneko proiektuaren zirriborroa eztabaidatu zuten. Testuak esklusibotasuna ematen zion gobernu zentralari zenbait gaitan; adibidez, elizaren eta estatuaren arteko harremanetan. Casto Orbegozok puntu hori aldatzea proposatu zuen, uste baitzuen euskal estatuak erabateko autonomia izan behar zuela elizarekiko harremanetan. Hala onartu zuen gero Lizarrako batzarrak ere. Hego Euskal Herriko 520 udalerrietatik 480k onartu zuten, eta lau euskal hiriburuetako alkateak Madrilera joan ziren irailaren 22an proiektua aurkeztera. Bada, hain zuzen ere, elizaren eta estatuaren arteko harremanei buruzko puntuagatik errefusatu zuten Espainiako Gorteek proiektua.\nLizarrako Estatutua izenez ezagutzen zen estatutu hari ezezkoa eman zioten arren, euskal probintzietako eta udalerrietako erakundeek ez zieten zeuzkaten helburuei uko egin. Hala ere, autonomia-estatutua lortzeko prozesua hutsetik abiarazi behar izan zuten, aurreko proiektua bateraezina baitzen 1931ko abenduaren 9an onartutako Espainiako Konstituzio berriak ezarritako lege-esparruarekin. 1932ko urtarrilaren 25ean, Azpeitiko Udalak, estatutu berria idazteko ardura zuen batzorde kudeatzaileak hala eskatuta, Casto Orbegozo alkatea izendatu zuten Donostian hilaren 31n egitekoa ziren batzarrean Azpeitiaren ordezkari izateko. Bilera hartan konpondu beharreko auzi nagusia zera zen, ea lau probintzietarako estatutu bakarra proposatu behar ote zen edo ea probintzia bakoitzak berea izan behar zuen. Ildo horretan, Azpeitiko Udalbatzak aho batez erabaki zuen «lau probintzietarako Estatutu bakarra»(*) babestea, eta jarrera hura hartu zuten euskal udalerri gehienek ere hilaren 31n Hego Euskal Herriko lau hiriburuetan egin zituzten batzarretan.\nMartxoan amaitu zituen batzorde kudeatzaileak proiektua idazteko lanak, eta maiatzaren 22an Iruñean batzar orokorra egiteko deialdia egin zuten. Azkenean, ordea, ekainaren 19ra atzeratu zuten. 550 euskal udalerrietatik 354k proiektuaren aldeko botoa eman zuten, baina tradizionalistek testua «ateotzat» jo zuten, eta errefusatu egin zutenez, Nafarroako udalerri gehienek aurkako botoa eman zioten proposatutako estatutu-eredu berriari. Azpeitian, Udalbatzako kide gehienak, alkatea barne, karlismoari lotuta zeuden, baina aho batez egin zuten bat proiektuarekin(*).\n1933ko aberri eguna zela eta Jose Antonio Aguirrek Atotxako frontoian emaniko mitina.\n(Artxibo Orokorra, GFA / Martin funtsa).\nOrdutik, eta 1933ko udara arte, prozesua geldialdian egon zen «Nafarroako arazoa» zela-eta. Uztailaren amaieran, Nafarroa ere sartzea jada baztertuta zegoela, Arabako, Bizkaiko eta Gipuzkoako euskal udaletako ordezkariak batzar orokor batera deitu zituzten, «hiru probintzietarako Estatutu bakarra izateko proiektua lantzeko». Bilera hartan, udalerrietako ordezkari gehienek, tartean Azpeitiko alkate Jose Antonio Oyarzabalek, «Kudeatzaileen Estatutua» esaten ziotenaren aldeko botoa eman zuten, Foru Aldundietako Batzorde Kudeatzaileen ekimenez egina baitzen. Ondoren erreferenduma deitu zuten azaroaren 5erako aipatutako hiru probintzietan, Euskal Estatutua onartzeko asmoz. Egun hartan bertan Azpeitiko Udalak ezohiko osoko bilkura egin zuen, eta erreferendumaren emaitzen berri eman. Azpeitian boto-emaileen % 98k estatutuaren aldeko botoa eman zuen, eta erreferenduma egin zuten hiru euskal hauteskunde-barrutietan gehiago izan ziren aldeko botoak aurkakoak baino (botoa ematera joan ziren 426.309 pertsonetatik 411.756k aldeko botoa eman zuten). Horregatik, osoko bilkurak adierazi zuen «pozaren pozez zegoela garaipen handi harekin», eta erabaki zuen «udal musika-banda kalera atera zedila poz handi hura ospatzera, eta udaletxeko balkoian bandera nazionala eta Euskadikoa altxa zitzatela». Horrez gain, Estatuko hainbat erakunderi eta Kataluniako Generalitateari poza adierazteko telegramak bidaltzea ere erabaki zuten(*).\nHala ere, 1933ko azaroan Espainiako eskuindarrak erradikalen eta zedisten artean koalizioa eginda boterera iritsi zirenez, eta Arabako tradizionalistak ere aurka jarri zirenez, estatutua izapidetzeko lanak etenda gelditu ziren. Gobernu zentral berriak, muturreko katolizismoaren eta muturreko nazionalismo espainiarraren ikuspegitik, «aberria desegiteko» arriskua ikusi zuten proiektu autonomista hartan(*). Garai berean izan zen «ardoaren estatutua»ren inguruko gatazka ere, euskal udalerriak desegitea eta 1934ko irailaren 28an udala kudeatzeko talde bat izendatzea ekarri zuena.\nOtsailaren 23an, Azpeitiko Udalbatza berriro Udalera itzuli eta biharamunean, Jose Antonio Oyarzabal alkateak, tokiko erakundeko ordezkari goren gisa, telegrama bat bidali zien ministroen kontseiluko presidenteari eta Gipuzkoako gobernadore zibilari, eta adierazi zien «Euskal Estatutua berehala onartu eta jarri behar zela indarrean»(*). Ahalegin haiek guztiak eginda ere, autonomia-estatutua ez zuten 1936ko urriaren 10era arte onartu. Gerra Zibila bete-betean zela onartu zuten. Azpeitia, ordurako, altxatutakoen mende zegoen.\nEmakumeek beren boto eskubidea erabiltzen 1933. urteko euskal autonomia estatutuaren aldeko plebiszituetan.\n(Gipuzkoako Artxibo Orokorra, GFA / Indalecio Ojanguren).


Migratzaile bat zendu da Bidasoa ibaia zeharkatzeko saiakeran : Bidasoko Hitza\nMigratzaile bat zendu da Bidasoa ibaian\nBi gizon Irundik Biriatura igerian pasatzen saiatzen ari ziren horietako bat ito denean. Harrera Sareak gertatutako salatzeko elkarretaratzera deitu du gaur, eta Jose Antonio Santano alkateak gertakariarengatik «tristura» agertu du.\nIrun eta Biriatu artean ito da migratzailea.\nGizon migratzaile bat itota zendu zen atzo Bidasoa ibaia Irundik Biriatura gurutzatzen saiatzen ari zenean. Bi migratzailek urera salto egin zuten muga zeharkatzeko helburuarekin, baina horietako bat itota hil zen. Besteak Ipar Euskal Herrian lehorreratzea lortu zuen.\nErtzaintzak jakinarazi duenez, goizeko 09:45ak inguruan gertatu zen ezbeharra. Lekuko batek bi gizonak Bidasora sartzen ikusi zituen baina horietako bat desagertu zela jabetu zenean haiek laguntzera salto egin zuen. Hala ere, ibaiaren korrontea handia zela-eta ertzera itzuli behar izan zuen gizonak.\nErtzaintzaren helikopteroa, Hondarribiko Gurutze Gorriko eta suhiltzaile parkeko urpekariak, Ertzaintzako Zaintza eta Erreskate Unitatea eta herritarren segurtasuna babesteko patruilak bertaratu ziren. Bihotz-biriketako geldialdiarekin aurkitu zuten azkenean gizona eta hura erreanimatzen saiatu arren ezin izan zutela ezer egin zabaldu du Ertzaintzak.\nHarrera Sareak gogor salatu du gertatutakoa eta Europako Batasuna (EB) eta estatu kideek aplikatutako «migrazio eta kontrol politika arrazistak» egin ditu errudun zuzenak, migratzaile eta errefuxiatuak «bidaiatzeko bide hilgarriak hartzera bultzatzen baitituzte». Hala, dagoeneko «hiru» migratzaile zendu direla Bidasoa ibaiaren inguruetan gogoratu dute Harrera Sareko kideek, «estatuek eta EBk ez baitute errespetatzen migratzaileek eta errefuxiatuek zirkulazio librerako eta bide seguruetarako duten eskubidea».\nIldo horretan, «arduradun asko» daudela adierazi dute, «Atlantikotik gure mugetaraino zabaltzen eta eragiten ari den sarraskiarentzako ardurak partekatuak dira». Hala ere, Eusko Jaurlaritzak, Gipuzkoako Foru Aldundiak eta Irungo Udalak osatutako Erakunde Arteko Mahaiari «ahaleginak areagotu eta harrera duina aplikatzeko» dei egin dio sareak. Era berean, hildako pertsona «lehenbailehen» identifika dezatela eta haren senideak informatu ditzatela eskatu du: «Ez dadila bihurtu izenik gabeko gorpu batean».\nAzkenik, elkarretaratzera deitu dute sareko kideek gaur arratsaldean (hilak 9) San Juan plazan, 19:00etan.\nJose Antonio Santano Irungo alkateak gertatutakoaren inguruko oharra kaleratu zuen atzo. «Tristura» agertu zuen agintariak eta «gure esku dauden baliabide guztiak» eskaini zituen. «Giza drama hau saihesteko» bestelako migrazio politikak eskatu dizkio Santanok EBri.\nErlazionatutako edukiaGizon migrante batek bizia galdu du Irundik Hendaiara igerian heldu nahianEritreako gaztearen heriotza argitzeko eskatu du Irungo Harrera Sareak[Erreportajea] “Abisatu genuen hildakoak eragingo zituela honek”


Urola Garaiak bere turismo eskaintza aurkeztuko du Explore San Sebastian Region turismo bulegoan - Artikulua - ORAIN Gipuzkoa\nUrola Garaiak bere turismo eskaintza aurkeztuko du Explore San Sebastian Region turismo bulegoan\nAurten berrikuntza gisa taldeei zuzendutako 5 plan antolatu dira bertako museoekin eta jatetxeekin batera\nGaur arratsaldeko 18:00 etan sektorearen aurrean aurkeztuko dute Urola Garaia eskualdea –Ezkio, Itsaso, Legazpi – Explore San Sebastian Region turismo bulegoan, Gipuzkoako Foru Aldundiaren Kultura eta Turismo Departamentuak sustatutako Eskualdeen Txokoa, hamar hilabete, hamar eskualde ekimenaren barruan. Aurkezpenean parte hartuko dute Denis Itxaso, Kultura eta Turismoko diputatuak, Cristina Iturriagagoitia Explore San Sebastian Region bulegoko zuzendariak eta Edurne Etxeberria, eskualdeko turismoko arduradunak. Bertan izango dira ere Mikel Serrano Zumarragago alkatea eta Koldobike Olabide, Legazpiko alkatea.\nOstiraletik aurrera, astebetez, Urola Garaiak presentzia izango du San Sebastian Region bulegoan, gipuzkoarrek eta donostiarrek eskaintza osoa eskuragarri izan dezaten.\nUrola Garaiaren kasuan Donostiatik, Bilbotik eta Iruñatik 45 minutura Gipuzkoako barnealdea beste modu batera ezagutzeko aukera eskeintzen digu. Inaziotar bideak Urretxu, Zumarraga, eta Legazpiko herriak zeharkatzen ditu, bertako altxorrak ezagutaraziz. Herri hauetako 8 museo ezberdinek eskeintza zabala dute (70.000 bisitari), museo gastronomikoak ditugularik protagonistak (bisita eta dastaketekin); Igartubeiti Baserri Museoa bertan egiten den sagardo astearekin, Aikur Erle Museoa bertako produktu ekologikoekin, Artzantzaren Ekomuseoa(Idiazabalgo Gaztarekin) eta Igaralde Baserria “Ogiaren Txokoa”. Museo guzti hauek bisitak eskeintzen dituzte urte guztian zehar.\n“Eskualde txiki honek, ekintza ugari ditu (turismo aktiboa, ekintza kultural eta gastronomikoak), turismo familiarri zuzendutako hainbat ekintza turístico ezberdinek, gure kultura eta sustraiak ezagutzeko aukera eskeintzen digu, distantzia txiki batean. Familiei zuzendutako eskeintza bateratu eta programatu bat dugu urte guztian zehar”, adierazi du Edune Etxeberriak.\nUrte onetarako eta berrikuntza gisa taldeei zuzendatuko bost plan antolatu dituzte bertako Museoekin eta jatetxeekin batera.\nInformazio gehiago: www.urolagaraia.com\nBaliabide turistikoak eta ekintzak


BBK-k eta Bilboko Arte Ederren Museoa Fundazioak lankidetza hitzarmen berria sinatu dute, pinakotekaren 110. Urteurrena dela-eta\n18|01|09 BBK-k eta Bilboko Arte Ederren Museoa Fundazioak lankidetza hitzarmen berria sinatu dute, pinakotekaren 110. Urteurrena dela-eta\nBBKren presidenteak, Xabier Sagredok, eta Bilboko alkate eta Bilboko Arte Ederren Museoaren Fundazioaren Patronatuaren presidenteak, Juan Mari Aburtok, lankidetza hitzarmen berria sinatu dute gaur. Aurrekoa 2001ean sinatu zen, eta, horren bidez, BBK Bilboko Arte Ederren Museoaren Patronatuan sartu zen. Akordioa Bilboko Arte Ederren Museoaren 110. urteurrenaren harira egin da; izan ere, 1908ko urriaren 5ean ireki zen Atxuriko Arte eta Lanbideen Eskola zaharrean.\nUrteurrenaren jarduera nagusia pinakotekaren eraikin zaharraren berriztatze museografikoa izango da, eta horren arduraduna Luis Mª Uriarte izango da, museoaren azken handitze-lanak zuzendu zituena. Horrenbestez, haritz-zurezko zorua jarriko da egungo harrizko zoladuraren gainean, eta eraikinean argi naturala sartzea ahalbidetuko da, arotzeria aldatuko delako. Gainera, hala badagokio, eraikina 1945ean ireki zenetik dauden argi-zuloak aldatuko dira. Lan horiek maiatzetik irailera bitartean egingo dira; horren eraginez, eraikina aldi baterako itxi beharko da, eta BBKren diru-ekarpenaren zati bat eraikinaren berriztatze-lanak finantzatzera bideratuko da.\nHalaber, 110. urteurrenaren harira, erakusketen programaren helburu nagusia museoaren bilduma balioestea izango da, eta, horretarako, funtsezkoa izango da BBKren laguntza.\nIldo horretan, berriztatze-lanek iraun bitartean, BBK aretoan eta 32. aretoaren zati batean egingo da 110 Maisulan izeneko erakusketa. Museoaren bildumaren 110 obra nabarmenetakoak egongo dira ikusgai, eta helburua, museoaren bildumaren kalitatea agerian jartzeaz gain, pinakotekaren historia aztertzea da, hasieratik gaur egunera arte. Erakusketak anbizio handiko muntaia izango du, eta, euskarri museografikoaren bidez, museoak tradizionalki artearen historiarekin eta hurbileko ingurune artistiko eta sozialarekin izan duen inbrikazioan sakondu ahalko da.\nHori horrela, obrak amaitzen direnean, eraikin zaharra ABC Museoaren alfabetoa izeneko erakusketarekin inauguratuko da berriz; horrek Kirmen Uribe idazlearen laguntza izango du. Kronologiaren eta eskolen araberako ohiko muntaiaren ordez ordena alfabetikoari jarraituko zaio erakusketa honetan. Zehazki, eraikin zaharraren hogeita hamar aretoetako bakoitzak hitz batekin zerikusia duten obrak hartuko ditu. A letratik Z letrara, areto bakoitzari hitz bat egokituko zaio, gure inguruko hizkuntzetako batean: euskaraz, gaztelaniaz, frantsesez edo ingelesez.\nBestalde, urteurrenaren harira programatutako beste jarduera berezi bat Artearen Ibilbidea / La ruta del arte izeneko erakusketa ibiltaria izango da, museoaren kalitate handiko maisulanen erreprodukzioek osatutakoa. Erakusketa Bizkaiko hainbat herritara joango da, eta BBK-k diru-ekarpen gehigarria egingo du hori babesteko. Gainera, erakusketa ibiltari honek Bizkaiko Foru Aldundiaren laguntza izango du.\nErakusketa bakoitzari dagokion katalogoak lagunduko dio, eta erakusketaren programa osatuko duten jarduera didaktikoak ere egingo dira.\nBBK-k hamazazpi urtez eman duen babesari esker, BBK/Museoa Programa izenekoaren jardun-ildo hauek finkatu dira: aldi baterako erakusketak, Hezkuntza eta Kultur Ekintza Sailaren jarduerak, ikerketarako bekak eta hitzaldi-zikloak.\nHezkuntza-programak: Aurten ere, programa honen bidez, Hezkuntza eta Kultur Ekintza Sailak (HKES) ekitaldi honetarako prestatu dituen jarduerekin jarraituko du Bilboko Arte Ederren Museoak. Jarduera horiek museoaren bilduma iraunkorrarekin eta aldi baterako erakusketekin lotuta daude. Zehazki, bilduma iraunkorrarekin lotutako jarduerak eskolako ikasleei zuzenduta daude, eta artelanen aurrean elkarrizketa eta gogoeta ahalbidetzeko tresnak dira, baita ikasleen gizarte-trebetasunak garatzeko eta ezagutza sortzeko ere. Bestalde, aldi baterako erakusketekin lotutako jarduerak helduei, adineko pertsonei, familiei eta gazteei zuzenduta daude. Ibilbideen sistemarekin lotutako jarduerak dira, eta irakasleak edo taldearen arduradunak gidatuko ditu ikasleak bisitaldian, horretarako diseinatutako material batzuetan oinarrituta, HKESko langileekin prestaketa-saio bat egin ondoren.\nIkerketarako bekak: Bilboko Arte Ederren Museoaren eta BBKren arteko lankidetzaren ildoetako bat ikerketarako bekak dira. Ildo hori museoaren Artxibo Sailak zuzentzen du BBK/Museoa Programaren\nbidez, eta museoen esparruaren eta akademia- edo unibertsitate-esparruaren arteko lotura mantentzeko balio du. Beka hauen helburua pinakotekan ikusgai dauden artistei, obrei eta bildumei buruzko azterketak eta ikerketak egitea da. 2018-2019 aldirako 23 eskaera jaso dira guztira.\nHitzaldi-zikloak: 2001. urtetik egiten dira, Prado Museoaren Lagunak Fundazioarekin lankidetzan. Jarduera honi esker, ikusleek gertutik ezagutu ditzakete Prado Museoaren bildumarekin eta historiarekin lotutako gaiak. 2018an, bihartik aurrera (urtarrilak 10), 6 hitzaldi egingo dira Bilboko Arte Ederren Museoan, La era de los genios. De Miguel Ángel a Arcimboldo izeneko zikloaren barruan. Lehenengo hitzaldiaren izena El nacimiento de los genios. Teoría artística manierista da, eta hizlaria Francisco Calvo Serraller izango da, Complutense Unibertsitateko Artearen Historiako katedraduna.\nGabonetako, Urte berri eta Erregeen egunen jaiegunen ordutegia 2018ko Programazioaren aurrerapena


"Txikia" hil zuen Polizia frankistak Algortan, gaur duela 44 urte - Hiruka.eus\nPolitika Getxo 2017-04-19 23:58\nEuskal Memoriak gaur gogorarazi duenez, 44 urte bete dira 1973ko apirilaren 19an Eustakio Mendizabal Benito "Txikia" ETAko kidea hil zuenetik Poliziak "segada batean", Algortan.\nDozenaka lagunek Txikia plazaren izena mantentzea aldarrikatu zuten iaz. | Ikusi handiago | Argazki originala\nEustakio Mendizabal Benito "Txikia" ETA erakundeko kidea, poeta eta euskaltzalea 1973ko apirilaren 19an hil zuen Algortan Espainiako Poliziak. Itsasondoarrak Jose Manuel Pagoaga "Peixoto" ETAko kidea ere zenagaz zeukan hitzordua. Trenez Algortan agertu zenerako inguru guztiak zituen hartuta Poliziak eta, gainera, bere atzetik trenean ere bazetozen. Bi etakideak korrika hastean tiroka hasi ziren poliziak, dozena bat, eta Pagoaga ihes egiten lortu bazuen ere, Mendizabal larri zauritu zuten eta 20 minututan hil egin zen. Handik hona, historiaz, prentsaz eta literaturaz gain, bi eratan gorde da Mendizabalen izena. Alde batetik, Telesforo Monzonek "Txikia zuen guda izena" idatzitako kantaren bidez. Eta, beste aldetik, 1980ko maiatzaren 17an, Getxoko Udalbatzak poliziek Mendizabal hil zuten tokia "Txikia plaza" izendatzea, EAJ eta HBko botoekin eta PSEren abstentzioarekin.\nOrain 41 urteko gertaerakaz segituz, "Peixoto"-k "Argia" astekariari azaldu zionez, "seietarako Algortako estazioan nengoen, trenaren zain. Irteten da Eustakio trenetik, heldu da niregana, betiko bere tabardo berdearekin, eta hiru bat metrora seinale bat egiten dit ahoarekin, hortzak hola jarrita. Eta atzetik gizon multzo bat ikusten dut, baina bi aurpegi ditut buruan, kristoren gizon tzarrak, hamarren bat. Parean jarri naiz eta Eustakiok: 'Atzetik zetozek'". Une batzuk geroago, "Eustakioren aurpegian heriotza zen, klabao, aho ingurua zuri-zuri".\n"Bat-batean", jarraitzen du "Peixoto"-k, "arnasa hartu zuen eta 'korri egin behar diagu!'. Lasterka hasi eta besteak atzetik tiroka" argitu zuen Pagoagak: "aurrera gindoazela korrika, 50 bat metro egingo genituen, eta nik eskailera batzuk ikusi nituen eskumatik, eta bidea mendi-ebaki baten ondotik zihoala. Nik eskailerak hartu nituen, igo abiada batean eta goian, kaxko batetik, behera begiratu eta ikusi nuen azken aldiz Eustakio, oso hurbil besteengandik, eta tiroka". "Euskadi eta askatasuna" liburuan osatu zituzten Mendizabalen azken uneak: "Txikia errepidera iritsi da, Makalen Hiribidearen (Makaleta Etorbidea) pare horretara. Auto batera doa. Aurreko eskuineko eserlekuan jartzea lortu duelarik, poliziak hurbildu zaizkio eta batek tiro egin dio gertutik. Hilzorian egon arren, eskuburdinak ipini eta Basurtoko ospitalera eraman dute. Hogei minutu egin zituen bizirik".\n"Txikia"-ren gaineko eztabaida\nAzken boladan gertaera bik berpiztu dute Eustakio Mendizabalen inguruko eztabaida: "Txikia"-ri eskainitako plazaren izen aldaketa eta Areetan Gogora institutuak askotariko indarkeria-motak pairatu dituzten herritarren esperientziak ezagutarazteko ipinitako Memoriaren Plazan, Mendizabalen arrastorik izan ez izana.\nGetxoko herri-galdeketaren itauna zein izango den adostuko dute zapatuan


Astelehenean, 55 urteko gizon bat atxilotu dute Iruñean etxekide zuen emakumeari ukituak egitea egotzita. Egun berean, 27 urteko gizonezko bat atxilotu dute Berrizen, bikotekideari labanaz eraso egiteagatik. Bi lagunek behin-behineko kartzela zigorra jaso dute asteburuan Gijonen bi emakume bortxatzea egotzita. Biktimetako bat Bergarakoa da.\nBergaran Martxantera talde feministak astelehenean egindako kontzentrazioa. Argazkia: @BergaraIkama\nAsteburu honetan, bi emakumek salatu zuten lau gizonezkok bortxatu egin zituztela Gijonen. Ostiraletik larunbaterako gauean gertatu zen erasoa, eta hurrengo goizean salatu zuten komisaldegian 22 eta 23 urteko andrazkoek. Biktimetako bat bergararra da.\nUstezko lau erasotzaileak atxiloketa judizialean izan dituzte larunbatetik. Orain, Gijongo Instrukzio Epaitegiak behin-behineko espetxeratzea ezarri die horietako biri. Beste biei, biktimengana hurbiltzeko debekua eta komunikazio debekua ezarri diete, Asturiasko Justizia Auzitegi Gorenaren arabera.\nBergarako Martxanterak talde feministak erasoa salatzeko elkarretaratzera deitu zuen astelehen arratsaldean. “Erasorik ez erantzunik gabe!” lelopean “antolakuntza, elkar-babesa eta autodefentsa feminista” aldarrikatu zituzten.\nBerrizen, larri zaurituta\nAstelehenean, Berrizen, 27 urteko gizonezko bat atxilotu dute, bikotekideari labanaz eraso egitea egotzita. Emakumea aste gutxitako haur batekin zegoen, gizonak eraso egin zionean. Zauri larriak ditu andrazkoak, horietako batzuk lepo inguruan, eta Gurutzetako ospitalera eraman zuten helikopteroz, arta medikoa jasotzeko.\nAuzokideek Berrizko belodromoaren inguruan ikusi zuten zauritutako emakumea, eta ustezko erasotzailea ihes egiten ari zela konturatu ziren. Ertzainek erasoaren lekutik hurbil aurkitu zuten gizona, jaioberria berarekin zeramala. Momentuz, erasotzailea axilotuta dago, epailearen aurretik pasatzeko zain.\nAste honetan gertatutakoa salatzeko, Udalak komunikatu bat zabaldu du, eta hainbat eragilek elkarretaratzea deitu dute 19:00etan Berrizko Urtiaga Plazan.\n[#ADIERAZPENA] Berrizburu inguruan atzo arratsaldean gertatutako eraso matxista bortitzaren aurrean, Berrizko Udalaren adierazpena.\n[#COMUNICADO] Comunicado del Ayuntamiento de #Berriz ante la brutal agresión machista ocurrida en la tarde de ayer, en la zona de Berrizburu. pic.twitter.com/aBc5yUR5FY\n— BerrizkoUdala (@BerrizkoUdala) July 27, 2021\nDuela hilabete eskas egin zuten azkenekoz eraso matxisten aurkako salaketa, antzeko gertakari baten harira. Anboto hedabidearen arabera, 24 urteko gizon bat atxilotu zuten bikotekide ohia labanaz erasotzea egotzita. Erasoa Basaurin gertatu bazen ere, Berrizen zuen etxean atxilotu zuten gizona.\nIruñean, sexu ukituak\nIruñean, Espainiako Poliziak 55 urteko gizon bat atxilotu zuen astelehenean, etxekide zuen emakumeari sexu erasoa egitea egotzita. Andrazkoak eta bere semeak gizonezkoarekin partekatzen zuten etxebizitzan gertatu zen erasoa. Biktimak Poliziaren aurrean egin zuen salaketa, eta azaldu zuen gizonezkoak bi egunez jarraian eraso egin ziola. Lo egon bitartean hurbildu zitzaion eta bere borondatearen kontra sexu ukituak egin zizkion.\nKanal hauetan artxibatua: Indarkeria matxista | Indarkeria matxista | Euskal Herria | Bergara | Iruñea | Berriz


Hauteskunde ondorengo itunak | IZARRAIZPETIK\nHauteskunde ondorengo itunak\nAzpeitian egun berezia izan zen 2007ko ekainaren 16ko hura. Bezperan aurreratu zidaten zeozer, kosta egiten zitzaidan sinistea baina bai, 1977tik aurreneko aldiz EAJk Azpeitiko alkatetza galdu zuen. 1977tik aurreneko aldiz Ezker Abertzaleak hartu zuen herriko alkatetza, ustekabean Iñaki Errazkin zen herriko alkate, eta horretarako bat egin zuten udalbatzarrean ANVk, Eusko Alkartasunak eta Aralar-ek.\nOrduko hura zilegi zela geniogunok ezin dugu gaur bestelakorik esan. Sistema demokratiko honetan zilegi da Bildu Gipuzkoako Diputaziotik kanpo uztea EAJk, PSEk eta PPk; edo Tolosako alkatetzatik kanpo uztea EAJk, PSEk eta Aralar-ek….. Zilegi litzateke, bai, baina iruditzen zait herritar askok eta askok ez luketela ulertuko.\nEz lukete ulertuko, nire ustez, “proiektu estrategiko” batzuen izenean (Pasaiako superportua eta bestelako interes ekonomikoak) EAJk zeinekin eta une politiko honetan Euskal Herriaren erabakitze eskubidearen kontrako handienekin bat egitea, PPrekin eta PSOErekin elkar hartuta joatea. Noiz eta justu momentu politiko honetan, haiek hainbeste urtetan aldarrikatu bezala ETA azkenengoetan dagoenean eta Bildu koalizioak indarkeriarik gabeko bidearen aldeko apustua egin duenean, noiz eta Bilduk indarkeria politiko guztien kontra dagoela argi baino argiago esan duenean. Noiz eta justu momentu politiko honetan, denok ere ikusten dugunean eztabaida politiko potoloa hortxe-hortxe dugula zain, ikusten dugunean Europan bertan ere hasiak direla Espainiako autonomien Estatua zalantzan jartzen, denok ere ikusten dugunean autodeterminazazioaren hurrengo olatua ailegatzear dela Europara (Eskozia eta beste batzuen eskutik).\nZilegi da gehiengoa atera duena alkatetzarik edota ahalduntzarik gabe uztea, baina hori egiten duenak argi eduki beharko luke zer helburu eta zer proiektu estrategikoren izenean egiten duen hori. Argi azaldu beharko luke hori, eta hor arazoak izan ditzake EAJk, justu bere estrategia nagusia izan den Batu Gaitezen [PSOE-PPren aurka, esan nahi da] horren kontrako norabidean joango litzatekeelako. Ez litzatekeelako koherentea aldarrikatu dutenarekin.\nAldiz, Azpeitian 2007ko ekainaren 16an hartutako erabaki hura koherentea izan zen, Iñaki Errazkin alkatetzara eraman zuten hiru alderdiek aldarrikatzen zutelako Azpeitia berria, irekia, partehartzailea, ezkertiarra. Erabakia koherentea izan zen eta, ondorioz, ez zuten lan handirik izan aurrerantzean ere koherente jokatzen; eta begira nola gauden orain herrian: hiru alderdi horiek botoen % 48 lortu zituzten duela lau urte, eta joan den igandean Bilduren eta Aralar-en artean % 58,9 lortu dituzte. Eta oraindik bi urte eta erdi besterik ez dira pasatu ETAk Inazio Uria hil zuenetik Loiolan, Azpeitian.\n« Zer gertatu da Azpeitian? Alabarekin ospitaletik bueltan »\nData : 2011/05/25


Zibersegurtasun Rating-a proiektuari buruzko txosten berria eskuragarri - ZIUR\nZibersegurtasun Rating-a proiektuari buruzko txosten berria eskuragarri\n2021eko urtarrilean hasi eta 2022ko martxoan amaitu zen proiektuan lurraldeko 40 enpresa inguruk hartu dute parte\nZIUR Gipuzkoako Zibersegurtasun Industrialeko Zentroak, lurraldeko 40 enpresak parte hartu duten ‘Zibersegurtasun Ratinga’ proiektuari buruzko txosten berria argitaratu du apirilean. Gipuzkoako gainerako industria-erakundeentzat ere balio dezake dokumentuak, ekimen honen barruan lortutako ondorioez balia baitaitezke.\nHorrela, ‘rating’ gaiari buruzko txostenean 2021eko urtarrilean hasi eta 2022ko martxoan amaitu zen proiektu honetan parte hartu zuten ia 40 enpresek lortutako emaitzak jasotzen dira modu anonimoan. Proiektuan zehar, erakunde horiek laguntza jaso zuten eta bilera telematikoetan hartu zuten parte, egindako aurkikuntzei etekin handiagoa ateratzeko eta, horrela, zibersegurtasuneko eta informazioaren segurtasuneko beren ‘ratinga’ hobetzeko.\nProiektuan parte hartu zuten enpresa gehienek (23k) tarteko ‘ratinga’ lortu zuten arren (660 eta 770 artean), eta horietako 10ek maila aurreratua izan bazuten ere, ekimenean zehar horiek guztiek gara ditzaketen hobekuntza-alderdiak ikusi ziren. Gainera, atera zen ondorioetako bat zera izan zen, ‘ratinga’ denbora luzean monitorizatzeko gaitasunak aukera ona ematen duela sortzen diren aldaketei erantzuteko, enpresek gauzatu behar dituzten ekintzak lehenetsi ahal izan ditzaten.\nAzterlan honetatik eratorritako ondorio eta gomendio guztiak ZIURen webgunean daude eskuragarri.


V. Japoniar jardunaldiak - Kutxa Kultur\nV. Japoniar jardunaldiak\nAiko japoniar elkarteak, Kutxa Kultur-ekin lankidetzan, bosgarren japoniar jardunaldiak antolatu ditu.\nHITZALDIA: KIMONOAREN HISTORIA ETA MOTAK (50 minutu)\nHitzaldi honetan, kimonoaren historia errepasatuko dugu, baita noiz erabiltzen duten ere. Gaur egun ez da ohiko jantzia, baina oraindik ere maiz erabiltzen dute, batez ere zeremonia eta ospakizun tradizionaletan. Dauden kimono motak ere errepasatuko ditugu, emakumezkoak zein gizonezkoak, noiz eta zein urtarotan erabiltzen diren eta behar bezala janzteko behar diren osagarri guztiak.\nKATUA ETA JAPONIERA (20 minutu)\nBatzuetan, entzun egin behar izaten ditugu, ulertu eta aholkatu, nor, non eta zergatik… Gure protagonista Nakata japoniarrak arratsalde batean erabaki zuen bere bizitzari buruz Otsuka katuarekin hitz egitea, eta, bat-batean, denak hartu zuen zentzua, ala ez?\nHaruki Murakami autore handiaren testuetan oinarritua. Testu gogoetatsua eta poetikoa da, eta autore japoniar berezi horren munduan murgiltzen gaitu.\nAktoreak: Javier Marcos, Amagoia Lauzirika\nEgilea: Javier Marcos eta Hideto Kato\nTeknika eta ekoizpena: Elena Godoy\nSEXUAK (20 minutu)\nGure protagonista Haruko Tomidak ez du oso egun ona, Kimura Raito senargaiak ez daki zer gertatzen zaion, dena korapilatzen ari da, eta gure protagonistek ez dute jakingo noraino irits daitezkeen… nola amaituko da?\nJaponiako komedien eta filmen testuetan oinarritutako komedia. Yasujirapena Ozu eta Haruyasu Noguchi bezalako zuzendari enblematikoen Japoniako komediak eta filmak umore garriaren ordezkari dira, eta gizartean eragin handia dute.\nAktoreak: Izaskun Santiago eta Javier Marcos\nEgilea: Javier Marcos eta Ryu Yaida\nSarrera aurreratua: 3 € | SARRERAK EROSI\nAstelehenetik ostegunetara: 09:00 > 21:00\nOstiralean: 09:00 > 22:00\nLarunbatean: 10:00 > 22:00\nIgande eta jaiegunetan: 10:00 > 21:00


Hori bai, jabeen erkidego batean igerileku bat irekitzea ez da inolaz ere zeregin erraza, jabeen erkidegoek tentu handiz aztertu beharreko auzia baizik. Izan ere, legeak higienearekin eta osasunarekin lotuta ezarritako baldintzak zorrotz bete behar dira. Igerileku bat irekitzeko prozedura hasteko, jabeen erkidegoak dagokion jarduteko udal lizentzia izan behar du, baita honako agiri osagarri hauek ere:\nJabeen erkidegoaren IFK edo IFZ.\nJabeen erkidegoko presidentearen datuak, besteak beste, izena, nortasun agiri nazionala, helbidea eta telefono zenbakia.\nIgerilekuaren mantentze lanen ardura duen enpresako arduradunaren datuak.\nOsasun-langileen tituluak eta kontratuak, izan sorosleak, medikuak edo beharrezko beste edozein. Ildo horretan, kontuan izan behar da jabeen erkidego bakoitzak ezartzen duela zenbat sanitario kontratatu, betiere igerilekuaren mota eta tamaina kontuan izanik.\nIgerilekuaren segurtasun datuen fitxa teknikoa, hau da, produktu kimikoen eta urak bai udan bai neguan jasotzen duen tratamenduaren gaineko datuak.\nIgerilekuaren erregistro eta kontrol-liburua. Osasun-agintarien eskura izango da beti.\nJabeen erkidegoa zenbat etxebizitzak osatzen duten.\nNeguan tratamenduren bat eginez gero, igerilekuko uraren analisiak, kalitate-parametroek legeak ezarritako baldintzak betetzen dituztela egiaztatzeko.\nIntsektu- eta arratoi-garbiketako egiaztagiria.\nIgerilekuaren ordutegia eta erabilera baldintzak erabiltzaileek ikusteko moduan jarri behar dira, baita larrialdietako telefono-zenbakiak eta urak jasotzen duen tratamenduari buruzko informazioa ere.\nKontuan izan behar da jabeen erkidego bakoitza autonomoa dela eta igerilekua erabiltzeko araudi propioa duela; bertan, igerilekua erabiltzeko baldintzak, gehieneko edukiera, eta irekiera- eta itxiera-ordutegiak zehaztu behar dira. Era berean, beti izan behar dira kontuan udal bakoitzak auziokin lotuta onartzen dituen ordenantzak.\nGainera, jabeen erkidegoak behartuta daude etengabe ur analisien emaitzak jakinaraztera, besteak beste, kloro, PH eta bestelako parametroen inguruan; kontuan izan behar da parametrook egunero bete behar dituztela legeak ezarritako osasun-baldintzak. Gomendagarria da jabeen erkidegoak hirugarrenentzako erantzukizun zibileko aseguru bat izatea; ez da nahitaezko baldintza, baina baliagarria izango da jabeen erkidegoak izandako ez-betetze batekin lot daitezkeen kalteak izanez gero.\nhttps://www.etxaniz.com/wp-content/uploads/2018/05/Requisitos-de-las-Piscinas-Comunitarias.jpg 423 1220 Etxaniz https://www.etxaniz.com/wp-content/uploads/2018/11/etxaniz-logo.png Etxaniz2018-05-30 10:28:452018-10-09 14:05:15Jabeen erkidegoetako igerilekuek bete beharreko baldintzak\nSalatu al daiteke bizilagun bat Osasun Administrazioaren aurrean? Zer gertatzen da bizilagun batek erkidegoko tasa ordaintzen ez badu?


Bizkaiko Foru Aldundiak dauzka, bere helburuen artean, gazteei zuzendutako zerbitzuak eta jarduketak sustatzea eta gazte politika integralak gauzatzeko aukerak ahalbidetzea, “Gaztedi Bizkaia 2020” proiektuan jasotako konpromisoak lortzera bideratutako neurriak aurrera eramanez. Aipatu helburua kontuan hartuta, Aldundiak tokiko eremuaren garrantzia azpimarratzea nahitaezko uste du, bere erakundeak herritartasuenn hurbilenak izaten dira eta.\nProiektu hau koordinatutako era batean kudeatzeko Foru aldundiak gazte-eremuan Bizkaiko udalak biltzen duen “udal Gaztedi” sortu zuen. Hain zuzen ere, Gaztedi Durangaldea 2020 proiektuaren eremuan gazteriari buruzko politika integralak ezartzeko, bultzatzeko eta garatzeko Abadiñoko, Atxondo, Amorebieta Etxanoko, Berrizko, Durangoko, Elorrioko, Ermuko, Garaiko, Iurretako, Izurtzako, Mallabiko, Mañariko eta Zaldibarko Udalek parte hartzen dute.\nDurangaldeko gazteak gaitasun sortzaile eta ekintzaileetan prestatzeko Euskerazko programa digitala.\nHaur eta gazteen aisialdirako jardueren inguruko prestakuntza\nEskualdeko gazteak haur eta gazteen aisia dinamizatzeko trebetasun eta gaitasunetan prestatu eta gaitzeko Euskarazko programa.\nErakunde publikoek, enpresek, elkarteek eta prestakuntza zentroek osatzen duten foroa, gazteen enplegagarritasuna helburu duena.\nDurangaldeko gazteen artean jasangarritasuna, teknologia eta ekintzailetasuna sustatzeko programa hibridoa.


Beti prest? — Gaztezulo\nBeti prest? https://www.gaztezulo.eus/albisteak/beti-prest https://www.gaztezulo.eus/albisteak/beti-prest/@@download/image/32p16-1.jpg\nZeri erreparatzen diogu ligatzerakoan? Fisikoari, nortasunari\nLigatzearen misterioak sekretuak ditu.\nKalera irten eta zein handia den mundua! Mundu horretan, ordea, batzuek erakartzen gaituzte eta beste batzuek, ez. Zergatik? Zeri erreparatzen diogu, norbaiti amua botatzeko? Antza, bai mutilek, bai neskek, ligatzeko lehen urratsetan, bikotegaiaren fisikoari erreparatzen diogu. "Bai ederra aurrean dugun mutila! Gustura egingo nituzke zirriak berarekin ", esaten diogu belarrira lagunari.\nBaina, lehen momentuko lilura igaro ondoren, emakumeek, gizonek ez bezala, beste zerbait sakonagoa bilatzen omen dute. Topikoa dirudi, baina adituek hala diote eta gure irakurleen artean eginiko inkestak ere hori berretsi du.\nAdituen ustez, gizonezkoak itxurarekin itsutzen dira, eta ikerketen arabera, beraientzat, gorputzeko atal erakargarrienak ipurdia, titiak eta gorpuzkera dira. Hau da, planta oneko emakumeen bila ibili ohi dira. Emakumeak, oro har, ez dira ezpal berekoak. Hasieran, beraientzat ere itxura garrantzitsua den arren (begirada, gorputza, aurpegia\n), neska baten bihotzean lekutxoa lortzeko, beste zerbait behar da. Zer bilatzen dute neskek bikotegaia aukeratzerakoan? Jantzia izatea, gozoa, atsegina, maitakorra, zintzoa, sentibera, erromantikoa, dibertigarria\nZerrenda luzea da. Luzeegia, agian.\nTopikoa baino zerbait gehiago\nGAZTETXULOko zenbait irakurleen artean eginiko galdeketak teoria hauek okerrak ez direla baieztatu digu: ligatzerakoan, mutilentzat fisikoa garrantzitsuagoa da neskentzat baino. Galdetutako mutilen %80ak itxura nabarmendu du erakargarri gisa. Azkotiako 16 urteko Iñigo Berasategi horietakoa da: "Oro har, mutiloi neska politak gustatzen zaizkigu. Hori horrela da, ez da topikoa. Nire kasuan, erdibidekoak gustatzen zaizkit: ez lodiak eta ez meheak. Gainera, neska atsegina bada, askoz ere hobe". Beste hainbeste esan digu 17 urteko Pablo Larraz laudiotarrak. "Fisikoa oso garrantzitsua da ligatzerakoan, eta guk asko erreparatzen diogu itxurari. Koadrilan, esaterako, gogoko ditugun neskei buruz hitz egiten dugu".\nJasotako iritzien artean bada salbuespenik. "Neska batekin hasi aurretik barnean duenari begiratzen diot lehendabizi eta ondoren, itxurari. Niretzat ezinbestekoa da neska atsegina, gozoa eta azkarra izatea. Gainera, zintzoa izan behar du, beste mutil batekin ez joateko", esan digu Aitz Aldana ziburutarrak.\nNeskak eta nortasuna\nNeskei dagokienez, galdetutakoen %100ak bikotegaiaren nortasuna aipatu dute lehenik. "Egia da hasieran itxurari begiratzen diogula, baina hortik aurrera, gauzak aldatu egiten dira. Mutil sentiberak eta atseginak gogoko ditut. Izan ere, fisikoak ez du ezer esan nahi. Mutil batek txori asko izan ditzake buruan. Beraz, ni mutil normalago baino atseginago batekin geratuko nintzateke", esan digu Ana Castro 19 urteko barakaldarrak.\nVianako Ana Galarrek ere iritzi bera du: "Ez dut gogoko mutilaren profil zehatzik. Mutil batekin joateko, barrutik nolakoa den ikusi behar dut. Polita izatea baino, nahiago dut dibertigarria, jantzia eta gozoa izatea; ez dut zalantzarik.".\nOro har, neskak eta mutilak maitasun kontuetan ezberdinak omen gara. Zergatik? Antza denez, mutil askok, ligatzerakoan, ongi pasatzea dute helburu bakarra, eta sexua eta sentimenduak ez lotzeko joera dute. Aldiz, neskek, ongi pasatzeaz gain, beste gauza batzuk bilatzen dituzte: segurtasuna, elkar ulertzea, laguntza emozionala eta maitatua sentitzea, adibidez.\nDena dela, emakumeen sexu iraultzarekin, gauzak aldatzen ari direla dirudi. Izan ere, hamarkada batzuetatik hona, gero eta neska gehiago ateratzen dira ligatzera ongi pasatzeko helburu bakarrarekin. Bilakaera hau ikusita, nolakoak izango dira hamar urte barruko ligatze kontuak?\nUdan aukera gehiago\nUdan ligatzeko aukera gehiago dago. Beroaren eragina edo. Gainera, oporretan kezkak ahaztea eta ondo pasatzea gogoko dugu. Neska-mutilak arropa gutxirekin ibili ohi dira eta, zenbaitetan, ikusten dugunak "bero-bero" jartzen gaitu. Hona hemen ligatzeko zenbait gomendio, aukera gal ez dezazun.\n Natural izan. Ikasten ala lanean ari zara?, Uste dut inoiz elkar ikusi dugula... eta horrelako esaldiak modaz pasatu dira. Atsegina izan zaitez eta kitto.\n Umoretsua izan. Ligatzeko armarik onenetakoa da. Beraz, erabil ezazu.\n Ez izan tematia. Hobe da gauzak bere bidetik joaten uztea. Ondo ateratzen bada ongi, eta bestela... badira beste hamaika aukera.\n Ez izan gozoegia. Ondo dago erromantikoa izatea eta bikotegaia afaltzera gonbidatzea, baina ez ezazu gau osoa laudorio artean pasatu.\n Ez izan presarik. Ez da komeni presaka eta korrika ibiltzea, ligatzeko denbora behar da eta.


TARRAGONAKO PORTUA: MEDITERRANEOKO ATE ADIMENTSUA - Sein\nTARRAGONAKO PORTUA: MEDITERRANEOKO ATE ADIMENTSUA\nTARRAGONAKO PORTUA: MEDITERRANEOKO ATE ADIMENTSUA admin 2016-12-02T14:29:04+00:00\nSein Tarragonako Portuko Agintaritzako IT azpiegiturei buruzko kudeatutako zerbitzuak eskaintzen ditu; Espainiako 5 portu garrantzitsuenetariko bat eta Europako nagusietako bat da. Kokaleku geoestrategiko paregabe batean kokaturik, 46 herrialdeekin zerbitzu zuzenak mantentzen ditu antolatutako lerroen bidez mundu osoko 60 portuekin.\nMediterraneoko erreferentziako Hub logistikoa\nGainera, Tarragonako portua bide eta trenbideen korridore nagusietara lotuta dago, urtero 32 milioi tona baino gehiago mugitzen ditu eta Europako hegoaldeko erreferentziako portu kimikoa da. Zuzen eta zeharkako 7000 lanpostu baino gehiago sortu dituen lurralde baten eragile ekonomikoa da.\nEspainian portu aitzindaria da eraginkortasun ekonomiko eta hondakinen murrizketan; berrikuntzan. Bere informatikako arduradunaren gainbegiradaren pean, Sein-en esku utzi egiten dute Informazio Sistema zorrotza eusten duen plataforma teknologikoaren kudeaketa.\nZerbitzuaren diseinua eta martxan jartzea\nBere informatikako arduradunaren kolaborazioarekin, Sein Portuko Agintaritzarako kritikoak diren IT azpiegiturei buruzko Kudeatutako Zerbitzuak eskaintzen ditu. Zerbitzuak neurrira diseinatuta daude eta erabilgarritasun eta plataformaren funtzionamendu hobezina segurtatzeko helburuarekin konprometitutako atentzio maila batzuetara lotuta daude.\nHitzartutako zerbitzu mailen betetzea eta funtzionamenduarentzako beharrezko baliabide guztien koordinazio zuzena lortzeko, Tarragonako portuak “Service Manager” bat dauka; zerbitzuaren kalitatearen arduradun nagusia eta baita ere, teknologiari esker, hautemandako desbiderapenekin eta erakundearen hobekuntza aukerekin lotutako konponbideak proposatzeko gai den aholkulari teknologikoa.\nModu periodikoan, Sein-eko “Service Manager” denak informatikako arduradunari Tarragonako Portuko Agintaritza zerbitzuaren adierazle nagusien bilakaeraren berri ematen dio. Modu honetan, plataformaren kudeaketarekin erlazionatutako informatikako arduradunaren lana baliabideen administrazioan eta gainbegiratzean datza, Sein-engan utziz gainerako lanak, emaitza moduan bere denbora askatzea baimenduz zure erakundeak eskatzen duen tokira erabiltzeko.\nZehazki, “Service Manager”-k burutuko du zerbitzuaren diseinua, beharrezko dokumentazio teknikoa sortzen du eta IT azpiegituraren Kudeatutako Zerbitzuraino trantsizioa zuzena izateko buruzagi lana egiten du. Hau lortzeko, zerbitzuaren prestazioa hasi aurretik, bezeroaren plataformaren azterketa bat egiten da zeina helburutzat osagarrien optimizazioa ahalbideratzen duten hobekuntza proposatzen duen ere.\nKudeatutako Zerbitzuen osagarri nagusiak\nAlerta egoeran gaudelarik, gertakarietara aurreratu egiten gara, gure bezeroen arazoak konpondu eta IT azpiegiturak optimizatzen ditugu. Tarragonako portuari mailegatutako zerbitzuen osagarri nagusiak hauek dira:\nMonitorizazioa: Sein-ek Tarragonako Portuaren azpiegiturak dituen baliabideekin erlazionaturik dauden zerbitzuen erabilgarritasuna zaintzeaz arduratzen da. Hau lortzeko sentsoreak zehazten dira, balio tarteak definitzen dira eta azpiegituraren elementu kritikoen funtzionamendu egokia aldiro dago gainbegiraturik. Monitorizazioak, gainera, azpiegituraren ahulguneak aurkitzea ahalbidetzen du eta hobetzeko beharrezkoak diren ekintzak proposatzen ditu.\nAlertak: erasoren bat gertatuz gero, Sein-en paneletan ezarritako zerbitzu mailara egokitutako konpontzeko burutu behar diren ekintzak azaltzen dituen alerta bat agertzen da.\nOperazio zerbitzuak: Operazio zerbitzuak Tarragonako Portuko plataforma beti erabilgarri egoteko bideratuta daude, partxe eta aktualizazioen azkeneko mailarekin, erakundearen datuak babestuta daudela.


‘Amour eta toujours’, Ruper Ordorikaren Kubako bizipenak son erritmoan | Musique | GAIAK\n26 NOV. 2021 - 12:54h\n‘Amour eta toujours lako errimak zaborretara’ abesten zituen Ruperrek Sarrionandiaren hitzak ‘Kantuaren gauza galdua’ abestian. Hari harri tiraka jarri dio izenburua Ruper Ordorikak labetik atera berri duen lanari: ‘Amour eta toujours’. Ostiral honetan ikusi du argia diskoak.\nRuper Ordorika, gaur, Elkarrek Donostian duen estudioan. (Maialen ANDRES/FOKU)\nKubara garamatza ‘Amour eta toujours’ (Elkar) lan berrian Ruper Ordorikak. Atzo iritsi zen dendetara. Nahi baino gehiago atzeratu behar izan da argitalpena, dezente konplikatu baita diskoaren euskarri fisikoa bukatzea. Durangoko Azokaren bezperak argitaletxe eta musika zigiluetako arduradunentzako errazak ez baziren lehen ere, gaur egun asko zaildu da ekoizpena bera.\nHabanako kale kantoietara, malekoira, itsas ertzera. Azaletik bertatik. Gizonezko baten aurpegia aurkituko dugu aurrez aurre, bizitzaren arrastoa aurpegiko zimurretan, pipa ahoan duela, eguzkitako betaurrekoak soinean eta bisera buruan.\nAskotan izan da irlan eta nabaria da sakoneko arrastoa utzi diotela hango bizipenek, han egindako harremanek. Bere ohiko musika eskematatik aldendu eta Kubako doinuz eta erritmoz blai dator oñatiarra, hango herri musikari zor zaion begirunea erakutsiz.\nKubako musikariak lagun\nAzken lanak –‘Guria ostatuan’ diskoa atera zuen duela bost urte eta duela bi Kafe Antzokian zuzenean grabatuko lana– disko honetako kantu berrien idazketarekin uztartu zituen. Behin letrak eta musika sortuta, grabazioaren unea iritsi zen.\nJonan Ordorika anaiarekin Azkaraten, Victor Sanchezekin Elkar estudioan eta Nando de La Casarekin Abetxukon grabatu du lana. Kuban egitea zuen hasierako asmoa. Hegazkin txartela hartua eta bira bat ere antolatua zuenean izurriak ezinezkoa egin zuen.\nKuban ezin, baina Euskal Herrian bertako musikariez inguratu zen. Kubako musikariek eta aspaldiko lagunek parte hartu dute grabazioan: Yaroldy Abreu (perkusioa), Eddy de Armas (tronpeta), Nando de la Casa (teklatuak), Lino Lores (kontrabaxua, tres kubatarra, gitarra), Dani Perez (gitarrak) eta Kenny Wollesen (bateria, vibrafonoa). Kubatar musikarien soinu kontzeptuari jarraiki sortu ditu Ruperrek kantuak.\n«Kubako lagunen bitartez aurkitu nituen hemen zeuden musikariak», adierazi dio ostiral honetan NAIZi.\nDisko berria su geldoan sortu du, izan ere Kubara egindako lehen bidaietatik bueltaka zuen ideia buruan. Urteak zeramatzan gisa honetako proiektua buruan zuela.\nPozik agertu zen emaitzarekin, lortutako soinuarekin. Helburua lortu duenaren lasaitasunarekin. «Oso pozik nago. Batzuetan garrantzitsua helburua baino bidea bera dela dio esaerak eta topikoa gerta daiteke, baina kasu honetan egia da, aspaldiko nahia zen horrelako kantuak grabatzea», kontatu zion atzo GARAri. «Duela 30 urte joan nintzen bertara lehen aldiz Euskal Herriko beste hainbat idazle eta musikarirekin», gogoratu du.\nGogotsu dago oñatiarra zaleekin elkartzeko. Kantuak sortu, ekoitzi eta sortzailearen jardunaren zirkulua ixten duen katebegia.\nIruñeko Baluarte da lehen aurkezpenerako aukeratutako agertokia. Abenduaren 12an izango da. Atzetik etorriko dira beste sei zuzeneko. Arrasateko Amaia Antzokian bere zaleekin elkartuko da abenduaren 23an, Bilboko Arriagan abenduaren 30ean, Durangoko Landako Gunean urtarrilaren 7an, Azkoitiako Baztartxon urtarrilaren 8an, Getxoko Muxikebarrin urtarrilaren 15ean, Donostiako Victoria Eugenian urtarrilaren 22an eta Tolosako Leidorren otsailaren 11ean.\nRuperrek Kubarekin urtetan izan duen harremanaren ondorioa da disko berria. Aurretik grabatutako ‘Haizea Garizumakoa’ eta ‘Zorioneko Moilan’ kantuekin bezala, disko berriarekin Kubako musikaren klabeetara gerturatzea izan da helburuetako bat. Bai musikari dagokionez, baita letretan landutako gaiei dagokionez ere. Nahasketak eta masterra egiteaz Jonan Ordorika arduratu da.\nLau hamarkada luze daramatza kantugintzan eta 25 lanetik gorako diskografiaren jabe da. Bakarka –Mugalariak lagunak alboan dituela– zein Hiru Truku taldeko kide bezala.


irratsaio musikala archivos - pikara magazine\nArchivos de los tags: irratsaio musikala\nZorotzat hartutako musikariekin urte berrian sartzeko ibilbidea En red,O no será / Edo ez da izango\nedo ez da izango, eroak, feminismoak, hala bedi, irratsaio musikala, musikari eroak, o no sera, zoroak\nGauzak desberdin egiteagatik erotzat hartuak izan diren emakume musikari batzuen abestiak entzungo ditugu. Sistema heteropatriarkalak erabiltzen duen ohiko estrategia da hori. Nahi dutena nahi duten moduan egiten duten emakumeak histerikotzat edo erotzat hartzen ditu sistema honek, modu horretan beraien lana, beraien hitzak gutxietsiz. Norma apurtzeagatik markatuak, seinalatuak izan direnak, hauxe da gure omenaldi eroa!\nabesbatza feminista, Chocolate Remix, edo ez da izango, Euskara, hala bedi irratia, irratsaio musikala, mice, ni yuta ni tuya, o no sera, tarantistak